Polisie jaag na gerug oor kaping | Maroela Media
'n Boodskap wat op die sosiale netwerk Twitter en met BBM's en SMS'e versprei is dat 'n 20 maande oue baba tydens 'n kaping in Johannesburg ontvoer is, het gister 'n reuse soektog tot gevolg gehad.
Beeld berig dat meer as 30 lede van die polisie, gemeenskapslede en opsporingsmaatskappye gister nagenoeg drie uur lank in sowat 20 voertuie in 'n jaagtog deur die strate van Pretoria betrokke was om die "ontvoerde baba" op te spoor. Die baba was al die tyd veilig by sy pa. Volgens die boodskap wat soos 'n veldbrand op sosiale netwerke versprei het, is 'n wit Tata-bakkie gister in Newlands in Johannesburg gekaap en was die baba steeds in die voertuig. PigSpotter, wat mense op Twitter teen spoedlokvalle waarsku, het later bekendgemaak dat die ma van die baba hom glo saamgevat het toe sy gaan dwelms koop het in Newlands. "Die pa is in kennis gestel en toe hy op die toneel opgedaag het, het hy die baba in die Tata gevind en weggery. Die ma het glo hierna aangemeld dat die bakkie gekaap is. Die pa het sy foon afgesit om die ma te vermy." Die polisie het die soektog gestaak. "Dit is 'n reuse mors van die polisie en almal betrokke se tyd, geld en mannekrag as sulke valse inligting op vrugtelose soektogte uitloop," het ao. Annabel Middelton, polisiewoordvoerder, gesê.
Talle gered uit sneeu in Lesotho
Ek wil net die CPF Sktor 4 van Moreletapark komplimenteer wat vir 3 ure lank die uitgange en hoeke van Moreletapark dopgehou het in hierdie ysige weer. Die verskeie polisiebeamptes het sooss een man saamgewerk. Dit was ongeloofllk om te sien hoe die ander nabygelee CPS lede ook kom hulp verleen het.